CELEX: 32011R0603
Language: hr
Date: 2011-06-20 00:00:00
Title: Provedbena Uredba Komisije (EU) br. 603/2011 od 20. lipnja 2011. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               300
            
         32011R0603
   
               L 163/10
            
            
               SLUŽBENI LIST EUROPSKE UNIJE
            
            
               20.06.2011.
            
         
      PROVEDBENA UREDBA KOMISIJE (EU) br. 603/2011
   od 20. lipnja 2011.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga iz stupca 3 te tablice.
            
         
               (4)
            
            
               Prikladno je osigurati da, temeljem članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske Unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2011.
      
         
            Za Komisiju, u ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod koji je posebno oblikovan za postavljanje u opremu za signalizaciju određenog modela motornog vozila.
               Proizvod ima oblik dva povezana tiskana sklopa strujnih krugova, od kojih svaki sadrži pasivne komponente (kondenzatori i rezistori) i aktivne komponente (diode, diode za odašiljanje svjetla (LED), tranzistore i integrirane strujne krugove). Jedan od sklopova je opremljen sučeljem za povezivanje sa svjetlosnim sustavom motornog vozila.
               LED svjetla osiguravaju signalizacijski učinak.
               
                   (1) Vidjeti fotografiju.
            
            
               8512 90 90
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 2. (b) uz odjeljak XVI. i tekstom oznaka KN 8512, 8512 90 i 8512 90 90.
               Budući da se proizvod sastoji od tiskanih sklopova strujnih krugova (vidjeti Napomene s objašnjenjem Harmoniziranog sustava uz tarifni podbroj 8443 99 10 koji pokriva elektroničke sklopove), ne ispunjava uvjete za poluvodičke elemente i elektroničke integrirane krugove (vidjeti napomenu 8. uz poglavlje 85.). Dakle, ne može se razvrstati pod tarifne brojeve 8541 i 8542.
               Kako proizvod nije potpun, već je posebno oblikovan za korištenje zajedno s drugim dijelovima kao što je leća u opremi za signalizaciju na motornom vozilu, ne može se razvrstati u oznaku KN 8512 20 00.
               Proizvod se stoga razvrstava kao dio opreme za električnu rasvjetnu i signalizacijsku opremu koja se koristi za motorna vozila s oznakom KN 8512 90 90.
            
         
      
   
      (1)  Fotografija je isključivo informativne prirode.